at sa dahilang may masama silang pagkakilala sa mga kaugalian ng korporasiong iyon at naaalaala ang mga abang paghihiganti, ay ipinalagay, na, ang mga hulohulong iyon ay siyang malapitlapit na nangyari at siyang mapaniniwalaan. mabuti nga ang nagawa kong pinalayas sa aking bahay ang babai! ang sabi ni hermana penchang ayokong makipagsira sa mga prayle, kayat pinagmadali kong humanap ng salapi. ang katotohanan ay dinamdam niya ang pag laya ni huli; inaako siya ni huli sa pagdadasal at pag aayuno, at kung lumagi pa ng mahabahabang panahon ay marahil nagdigala ng dahil sa kaniya. bakit, kung ang mga kura ay nagdadasal ng patungkol sa atin at si kristo ay namatay dahil sa ating mga kasalanan, bakit hindi makagagawa ng gayon din si huli na patungkol kay hermana penchang? nang ang balitay nakasapit sa kubong tinitirahan ni huli at nang kaniyang lelong, ay nangailangan ang dalaga na uliting makalawa ang balita.